דרק האף
פרסים והישגים

האף היה מועמד חמש פעמים לפרס אמי על כוריאוגרפיה יוצאת דופן.
ב-2009 הוא היה מועמד יחד עם אחותו ג'וליאן האף על ריקוד הג'ייב שלהם לשיר "Great Balls on Fire".
ב-2010 היה מועמד האף פעמיים באותה הקטגוריה. פעם אחת לבד על שני ריקודים להם יצר כוריאוגרפיה בתוכנית "רוקדים עם כוכבים". האחד פאסו-דובלה עתידני שביצע בעונה התשיעית עם ג'ואנה קרופר והשני ריקוד הקוויקסטפ שביצע עם ניקול שרזינגר בעונה העשירית.
ב-2013 בפעם הראשונה בתולדות תחרות פרסי האמי העניקו את הפרס על כוריאוגרפיה יוצאת דופן בשידור חי במעמד הטקס. כל המועמדים בקטגוריה הרכיבו ביחד ריקוד מחווה לסדרות השונות שהיו מועמדות בקטגוריות השונות בתחרות באותה השנה וביצעו את הריקוד בשידור חי במהלך הטקס יחד עם מנחה הטקס השחקן ואיש הטלוויזיה ניל פטריק האריס. האף היה מועמד פעמיים באותה קטגוריה, פעם אחת לבד על שלוש כוריאוגרפיות שביצע בתוכנית "רוקדים עם כוכבים" ופעם נוספת על שתי כוריאוגרפיות משותפות לו ולרקדנית אליסון הולקר. האף זכה באותה שנה באמי על כוריאוגרפיה יוצאת דופן בשלושת הריקודים להם ביצע כוריאוגרפיה בתוכנית "רוקדים עם כוכבים", הראשון, ריקוד הקוויקסטפ שביצע עם שון ג'ונסון בעונה החמש-עשרה של התוכנית. השני, ריקוד הממבו אותו ביצע עם ג'ונסון באותה העונה והשלישי, ריקוד בסגנון מודרני שביצע עם ג'יימי גודווין.
ב-2014 היה מועמד האף בקטגוריית כוריאוגרפיה יוצאת דופן בתחרות פרסי האמי.
ב-17 באוקטובר 2014, זכה להוקרה על ידי GLSEN (Gay, Lesbian & Straight Education Network) בקטגוריית ההשראה, בטקס שהתקיים בלוס אנג'לס.
בנוסף באותה שנה זכה האף בפרס "הגוף החם" ביותר בתחרות הוליווד הצעירה, ואף קיבל (יחד עם אחותו ג'וליאן) מעמד תואר של כבוד מאיגוד UCLA בטקס פרסי הקליידוסקופ.
ב-19 באוגוסט 2015, זכה בפרס הכוריאוגרף האהוב בארצות הברית ובפרס המיצג הטלוויזיוני האהוב ביותר (ריקוד לשיר "Elastic Heart" של הזמרת סיה) אותו חלק עם אחותו ג'וליאן וטסנדרה צ'אבס.
בספטמבר 2015 זכה האף בפעם השנייה בפרס על כוריאוגרפיה יוצאת דופן (יחד עם אחותו ג'וליאן וטסנדרה צ'אבס) בטקס פרסי האמי האומנותיים על הכוריאוגרפיה וביצוע הריקוד ל-"Elastic Heart" של הזמרת סיה יחד עם אחותו ג'וליאן בגמר "רוקדים עם כוכבים" בעונה ה-20. הכוריאוגרפיה נוצרה בשיתוף פעולה של האף וג'וליאן עם טסנדרה צ'אבס.
| שנה | ארגון | קטגוריה | מועמדות על> .. | תוצאה | הערות |
| --- | --- | --- | --- | --- | --- |
| 2009 | פרסי האמי | כוריאוגרפיה יוצאת דופן | "Great Balls on Fire" | היה מועמד | יחד עם ג'וליאן |
| 2010 | פרסי האמי | כוריאוגרפיה יוצאת דופן | "Living on Video"/"Anything Goes" | היה מועמד |  |
| 2010 | פרסי האמי | כוריאוגרפיה יוצאת דופן | "Malaguena" | היה מועמד | יחד עם צ'לסי הייטאוור |
| 2013 | פרסי האמי | כוריאוגרפיה יוצאת דופן | "Hey Pachuco"/"Para Los Rumberos"/"Walking on Air" | זכה |  |
| 2013 | פרסי האמי | כוריאוגרפיה יוצאת דופן | "Stars"/"Heart Cry" | היה מועמד | יחד עם אליסון הולקר |
| 2014 | UCLA | פרסי הקליידוסקופ | האף וג'וליאן | מעמד של כבוד |  |
| 2014 | פרסי האמי | כוריאוגרפיה יוצאת דופן | "Human"/"Too Darn Hot"/"Ameksa" | היה מועמד |  |
| 2014 | פרס הוליווד הצעירה | הגוף החם לשנת 2014 |  | זכה |  |
| 2014 | פרס הוליווד הצעירה | Best Bromance | האף ומארק באלאס | היה מועמד |  |
| 2014 | GLSEN | פרסי ההשראה |  | מעמד של כבוד |  |
| 2015 | פרסי תוכניות הריאליטי | הופעה יוצאת דופן | האף ואיימי פורדי | היה מועמד |  |
| 2015 | פרסי הנוער | רקדן השנה |  | היה מועמד |  |
| 2015 | תעשיית הריקוד | הכוריאוגרף האהוב בארצות הברית |  | זכה |  |
| 2015 | תעשיית הריקוד | הופעת הטלוויזיה האהובה בארצות הברית | "Elastic Heart" | זכה | יחד עם ג'וליאן וטסנדרה צ'אבס |
| 2015 | פרסי האמי | כוריאוגרפיה יוצאת דופן | "Elastic Heart" | זכה | יחד עם ג'וליאן וטסנדרה צ'אבס |